Unión del Pueblo Navarro talde parlamentarioari atxikitako foru parlamentari Javier Esparza Abaurrea jaunak idatziz erantzuteko galdera egin du (PES-00272); horren bidez, honako informazio hau eskatzen dio Nafarroako Gobernuari:

Lehendakaritza Departamentuko inork bilerarik egin al du legegintzaldi honetan edo aurrekoan Antxon Alonso Egurrola jaunarekin? Hala baldin bada, adierazi bileraren eguna, tokia, gaia eta nork parte hartu zuen.

Edifica kongresuaren karietara eta antolatzaileen ekimenez, 2023ko irailaren 20an bazkari bat egin zen Baluarte Jauregian. Gaia eraikuntza jasangarria zen. Bertan izan ziren Monreal jauna, Edificako sustatzailea; Montes de Frutos jauna eta Ruiz jauna, biak Accionakoak; Alonso Egurrola jauna; Landa Garapen eta Ingurumeneko kontseilari Ayerdi Fernández de Barrena jauna; Martín jauna, Garraio, Mugikortasun eta Hiri Agendako Ministeriokoa; eta del Río jauna eta Medina jauna, biak Passivhaus Partzuergokoak.

2023ko irailaren 29an, Alonso jaunak eskatuta, bilera bat egin zuten sinatzen duenak, lehen lehendakariorde eta Lehendakaritza eta Berdintasuneko kontseilariak, eta lehen aipatutako Alonso Egurrola jaunak. Bertan, hausnarketak trukatu ziren Foru Komunitatean osatu berri den gobernuaren testuinguruan.

2023ko azaroaren 6an, topaketa bat egin zen Nafarroako Jauregian, Forestalia enpresak eskatuta. Bertan parte hartu zuten sinatzen duenak, lehenengo lehendakariorde eta Lehendakaritzako kontseilari Taberna jaunak; Landa Garapen eta Ingurumeneko kontseilari Ayerdi Fernández de Barrena jaunak; Forestalia lehendakari Samper jaunak eta enpresa horren beraren ordezkari Ontañón jaunak, Marruedo jaunak, Tejedor jaunak eta Alonso Egurrola jaunak. Bileraren helburua izan zen talde horrek sustatzen duen goi-tentsioko lineak hedatzeko proiekturako estatuko administrazio-baimenak aztertzea.

Hori guztia jakinarazten dizut, Nafarroako Parlamentuko Erregelamenduaren 215. artikuluan xedatutakoa betez.

Iruñean, 2024ko ekainaren 18an

Lehendakaritzako eta Berdintasuneko kontseilaria: Félix Taberna Monzón